
Comisia pentru buget,

finanţe şi bănci

Bucureşti,   27.02.2002

Nr. 596

AVIZ

asupra proiectului de Lege pentru aprobarea Ordonanţei de urgenţă a  Guvernului nr. 95/2000 privind stingerea unor obligaţii ale agenţilor economici care furnizează produse şi servicii către instituţiile publice din sistemul de apărare naţională, ordine publică şi siguranţă naţională
Cu adresa nr. 342 din 5.09.2000, Biroul Permanent, conform art. 86 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a  Guvernului nr. 95/2000 privind stingerea unor obligaţii ale agenţilor economici care furnizează produse şi servicii către instituţiile publice din sistemul de apărare naţională, ordine publică şi siguranţă naţională.

In urma examinării, în şedinţa din data de 27 februarie 2002, Comisia, cu unanimitate de voturi, a hotărât respingerea din următoarele considerente:


- prevederile ordonanţei nu mai au obiect, acestea nu mai produc efecte deoarece se referă la perioada anului 1999 şi 2000 pentru care exerciţiul financiar a fost închis. În acest sens Guvernul prin Ordonanţa de urgenţă a Guvernului nr.295/2000 şi legea sa de aprobare nr.109/2001 a suspendat aplicarea Ordonanţei de urgenţă a Guvernului nr.95/2000.


- în prezent este în curs de dezbateri la Camera Deputaţilor proiectul de Lege nr.55/2002 privind operaţiunile compensatorii referitoare la contractele de achiziţii pentru nevoi de apărare, ordine publică şi siguranţă naţională, care are drept obiect stabilirea principiilor, a cadrului general şi a procedurilor pentru derularea operaţiunilor compensatorii pentru achiziţionarea de sisteme, produse, lucrări şi servicii.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

